EkBass/fiwiki-20250220-pages-articles huggingface dataset:
Hentosuolake

Hentosuolake (Triglochin palustris) on monivuotinen suolakekasvien (Juncaginaceae) heimoon kuuluva ruoho. Se kasvaa 5–50 cm korkeaksi, ja sen varsi on ohut ja haaraton. Lehdet kasvavat tyviruusukkeina, ja kukat ovat vaatimattomat. Hentosuolaketta kasvaa laajalla alueella pohjoisella pallonpuoliskolla, ja sen elinympäristönä on erityisesti erilaiset kosteikot. == Ulkonäkö ja koko == Monivuotinen hentosuolake kasvaa 5–50 cm korkeaksi. Varsi on tyvestä alkaen ohut, haaraton, pysty ja lehtiä pitempi. Tyviruusukkeena olevat lehdet ovat 0,5–2 mm leveitä, tupellisia, korvakkeellisia sekä tasasoukkia ja puoliliereitä. Lehden kieleke on lyhyt ja tylppä. Kukinto on pitkä ja harsu terttu. Vaatimattomien kukkien kukkaperät ovat pieniä, lähes pystyjä ja kukintorangan myötäisiä. Kukat ovat kaksineuvoisia, kukan kehä on verhiömäinen ja kuusilehtinen. Sekä heteitä että emejä on kuusi kappaletta. Suomessa hentosuolake kukkii kesä-heinäkuussa. Kuusilukuisesta kukasta kehittyy kolmilohkoinen, kapean nuijamainen lohkohedelmä, joka on kooltaan 6–9 × 1–1,5 mm. Hentosuolakeen juurakko on lyhyt. Se kasvattaa rönsyjä, joiden päähän muodostuu syksyllä talvehtimissilmu, jonka varassa kasvi säilyy seuraavaan kevääseen.Retkeilykasvio 1998, s. 511. Hentosuolake muistuttaa lähinnä merenrannoilla tavattavaa merisuolaketta (Triglochin maritima), mutta on tätä pienempi ja hennompi. == Levinneisyys == Hentosuolake on levinnyt varsin laajalle alueelle pohjoisella pallonpuoliskolla. Euroopassa lajia tavataan kaikkialta lukuun ottamatta suurintaa osaa Pyreneiden niemimaata, Etelä- Ranskaa, Italiaa, Kreikkaa sekä Etelä-Ukrainaa ja -Venäjää. Levinneisyysalue jatkuu Aasian puolelle, jossa lajia kasvaa Kaukasuksen alueella ja paikoin Turkissa, laajalla alueella Siperian eteläosissa ja Keski-, Etelä- ja Itä- Aasissa. Pohjois-Amerikassa hentosuolaketta tavataan arktisia alueita lukuun ottamatta suurimassa osassa Alaskaa ja Kanadaa sekä Yhdysvaltain pohjoisosissa. Lajia kasvaa myös Grönlannin rannikolla ja Marokossa Pohjois- Afrikassa. Lajia on tavattu myös Etelä-Amerikassa ja Uudessa-Seelannissa.Den virtuella floran: Kärrsälting (myös levinneisyyskartat) Viitattu 22.6.2013. Suomessa hentosuolaketta tavataan koko maassa. Runsaimmillaan laji on maan eteläosissa ja pohjoisimmassa Lapissa. == Elinympäristö == Hentosuolake on kosteikkokasvi, jota kasvaa lampien, järvien ja meren rannoilla, lähdepaikoilla, lettomaisilla soilla, kosteilla niityillä, suopelloilla ja ojissa. == Lähteet == * === Viitteet === == Aiheesta muualla == * * Laji.fi: Hentosuolake (Triglochin palustris) * Luontoportti: Hentosuolake (Triglochin palustris) * ITIS: Triglochin palustris * United States Department of Agriculture (USDA): Triglochin palustris * Flora of China: Triglochin palustris Luokka:58.4 Putkilokasvit Luokka:Suolakekasvit
Mikko Sipola

Mikko Sipola (s. 19. toukokuuta 1978) on suomalainen laulaja ja muusikko, joka nousi julkisuuteen voitettuaan The Voice of Finlandin ensimmäisen tuotantokauden vuonna 2012. Voiton myötä Sipola sai levytyssopimuksen Universal Musicin kanssa. Sipola julkaisi ensimmäisen albuminsa Making a Sound heinäkuussa 2012. == Taustaa == Mikko Sipola vietti lapsuutensa Lappohjassa. 13-vuotiaana ensimmäisen kitaransa saatuaan Sipola muodosti ensimmäisen bändinsä yläasteen musiikinopettajan avustuksella. Lomalla Ranskassa vuonna 2002 Sipolalla oli mukanaan vain hänen ystävänsä sekä kitara ja ystävykset esiintyivät duona kiertäen alppikyliä. Loman jälkeen hän oli Suomessa vain viikon, kun hän jo palasi takaisin Ranskaan. Suomeen palattuaan Sipola työskenteli täyspäiväisesti trubaduurina Viking Line -risteilyillä sekä kiertäen Suomen keikkapaikkoja lähes viidesti viikossa. Esikoispoikansa syntymän jälkeen hän siirtyi vähitellen normaaliin päivätyöhönsä metsäkoneenkuljettajaksi. Sipolan perheeseen kuuluu Alice-vaimon lisäksi kaksi poikaa. Perhe asuu Tammisaaressa. == Ura == The Voice of Finland -televisiolaulukilpailun voiton jälkeen huhtikuussa 2012 alkoi Mikko Sipola työstämään ensimmäistä albumiaan yhdessä Universal Music -levy-yhtiön kanssa. Esikoisalbumi Making a Sound julkaistiin heinäkuussa 2012 ja se nousi ensimmäisellä listaviikollaan Suomen virallisen albumilistan viidenneksi. Albumi tippui seuraavalla viikollaan sijalle 19, minkä jälkeen se jälleen nousi hieman, mutta putosi listalta jo kuudennen listaviikkonsa jälkeen. Albumin ensisingle ”Stuck Inside My Head” oli yksi The Voice Of Finland -kilpailun finalisteille sävelletyistä kappaleista, jonka Sipola esitti ohjelman finaalissa. Albumilta julkaistiin singleinä vielä kappaleet ”Put Out the Fire” ja ”Superman”, mutta yksikään albumin singleistä ei noussut single- tai latauslistalle. Vuonna 2013 Sipola solmi uuden levytyssopimuksen 57Recordsin kanssa, jonka oli tarkoitus julkaista Sipolan toinen studioalbumi syksyllä 2013., mutta toistaiseksi sitä ei ole julkaistu. Sittemmin Sipola on tehnyt keikkoja sekä trubaduurina että RockCircus Sipola -kokoonpanon kanssa. == Diskografia == === Albumit === Nimi Julkaisutiedot Lista Myynti Albumilista Making a Sound *Julkaistu: 13. heinäkuuta 2012 *Levy-yhtiö: Universal Music *Formaatti: CD / Digitaalinen 5 – === Singlet === Vuosi Single Latauslista Singlelista Radiolista Albumi 2012 ”Stuck Inside My Head” – – – Making a Sound ”Put Out the Fire” – – – ”Superman” – – – 2013 ”Sirkuskoira” – 1 – ”Minua viisaampi mies” 11 – – 2016 ”Made of Fire” – – – === Musiikkivideot === * Put Out the Fire (Ohj. Juha Lankinen) * Sirkuskoira (Ohj. Kristian K. Backman) * Minua viisaampi mies (Ohj. Kristian K. Backman) * Made of Fire (Ohj. Tuukka Erkkilä) == Lähteet == == Aiheesta muualla == * Mikko Sipola Facebookissa Luokka:Suomalaiset laulajat Luokka:Vuonna 1978 syntyneet Luokka:Elävät henkilöt
Bhoja Airin lento 213

Bhoja Airin lento 213 oli pakistanilaisen Bhoja Airin kotimaan reittilento. Boeing 737-200 syöksyi maahan lähellä Islamabadia Pakistanissa 20. huhtikuuta 2012. Viranomaisten mukaan koneessa oli 127 ihmistä. Kenenkään ei uskota selviytyneen onnettomuudesta. Kone oli matkalla Karachin Jinnahin kansainväliseltä lentoasemalta Islamabadiin. Viranomaisten mukaan kone syöksyi maahan 10 kilometriä ennen Islamabadin Benazir Bhutton kansainvälistä lentoasemaa. Onnettomuus on Pakistanin toiseksi pahin lento-onnettomuus. == Lähteet == == Aiheesta muualla == * Boeing 737 syöksyi maahan Pakistanissa – yli sata kuollut - Helsingin Sanomat 20.4.2012 Luokka:Vuoden 2012 lento- onnettomuudet Luokka:Lento-onnettomuudet Pakistanissa
Luettelo Aku Ankan taskukirjoista (101–125)

Tämä on luettelo Aku Ankan taskukirjojen numeroista 101–125. Ne ilmestyivät alun perin vuosina 1987–1990. == 1987 == |} == 1988 == |} == 1989 == |} == 1990 == |} == Lähteet == * * 101–125
Luettelo Aku Ankan taskukirjoista (126–150)

Tämä on luettelo Aku Ankan taskukirjojen numeroista 126–150. Ne ilmestyivät alun perin vuosina 1990–1992. == 1990 == |} == 1991 == |} == 1992 == |} == Lähteet == * * 126–150
Juha-Pekka Tikka

Juha-Pekka Tikka on Verkkouutisten ja Nykypäivä-lehden politiikan toimittaja ja vastaava tuottaja. Hän on toiminut aikaisemmin 1991–2009 Ilta-Sanomien toimittajana. Hän oli 2009 Stanfordin yliopistossa innovaatiojournalismin ohjelman fellow’na, ja osana ohjelmaa hän työskenteli Xconomy-julkaisussa. Tikka on kirjoittanut Suomen vuoden 2012 presidentinvaaleja käsittelevän kirjan 130 päivää. Simon Elon kanssa hän on kirjoittanut 2021 teoksen Simon Elo - Poliittiset mustelmani (Minerva). Tikka julkaisi syyskuussa 2014 ja myöhemmin syksyllä Verkkouutisissa niin sanotun Mitrohinin listan, jonka oli koonnut Cambridgessa KGB-loikkari Vasili Mitrohinin arkistosta löytämistään suomalaisista KGB-kontakteista 1972–1984. Jarmo Korhonen kirjoittaa Maan tapa -kirjassaan (Tammi, 2015) Suomen vaalirahakohusta, että Tikka kertoi Ilta- Sanomien artikkelissa jo 3.12.2007 Kehittyvien maakuntien Suomen perusasiat sekä vaalirahoituksen pimennossa olevat asiat, mutta muu media keksi asian uudelleen vasta toukokuussa 2008. Korhonen toteaa Tikan nostaneen myös ensimmäisenä esiin presidentinvaalien 2006 vaalirahoitusta Ilta-Sanomissa 20.5.2008 aukeaman jutussa "Lahjoittajia jäi ilmoittamatta". ==Teokset== * 130 päivää, Kansalliskustannus, 2012. ISBN 978-952-93-0438-7. *Simon Elo - Poliittiset mustelmani. 2021. ISBN 978-952-375-224-5. == Lähteet == Luokka:Suomalaiset toimittajat Luokka:Syntymävuosi puuttuu Luokka:Elävät henkilöt Luokka:Suomalaiset politiikantoimittajat
The Wonder Begins

The Wonder Begins on Park Jin-youngin tuottama Wonder Girls -yhtyeen debyyttisingle. JYP Entertainment julkaisi singlen 13. helmikuuta 2007. Se tunnetaan myös nimellä Irony, joka on toinen nimi tälle singlelle. Singlen B-puoleen kuuluu kolme kappaletta, "Bad Boy", "It's Not Love" ja remix-versio "Irony"sta. Kappaleelle "Irony" tehtiin musiikkivideo singlen promootioihin. Wonder Girls esiintyi ensimmäisen kerran yleisölle kappaleella "Irony" MBC:n Music Core-ohjelmassa 10. helmikuuta 2007. == Kappaleet == Luokka:Vuoden 2007 kappaleet Luokka:Eteläkorealaiset musiikkikappaleet Luokka:Dance-pop-kappaleet Luokka:Wonder Girls
130 päivää

130 päivää: Sauli Niinistön presidentinvaalikampanjan tarina on Juha-Pekka Tikan kirjoittama kirja. Se kertoo Suomen presidentinvaaleista 2011–2012 ja Sauli Niinistön kampanjasta. Teos ilmestyi 2012, ja sen kustantaja on Kansalliskustannus. Teos sisältää Niinistön presidentinvaalikampanjaa varten laatiman muistion hänen näkemyksistään presidenttiydestä. ==Lähteet== Luokka:Vuoden 2012 kirjat Luokka:Suomalaiset politiikan tietokirjat Luokka:Sauli Niinistö
Michael Robert Kennedy

Michael Robert Kennedy (s. 13. toukokuuta 1968 Wagga Wagga) on australialainen roomalaiskatolinen piispa. Hänet vihittiin papiksi Wagga Waggan hiippakuntaan ja nimitettiin Armidalen piispaksi 7. joulukuuta 2011. Piispaksi konsekroinnin suoritti 9. helmikuuta 2012 Luc Julian Matthys, jota avustivat Gerard Joseph Hanna ja George Pell.Catholic-Hierarchy.org: Bishop Michael Robert Kennedy == Lähteet == Luokka:Australialaiset papit Luokka:Katoliset piispat Luokka:Vuonna 1968 syntyneet Luokka:Elävät henkilöt
Raymond Kingsley Wickramasinghe

Raymond Kingsley Wickramasinghe (s. 31. elokuuta 1962) on srilankalainen roomalaiskatolinen piispa. Hänet vihki papiksi Gallen hiippakuntaan Don Sylvester Wewitavidanelage 5. elokuuta 1989. Hänet nimitettiin Gallen piispaksi 27. toukokuuta 2011, ja piispaksi konsekroinnin suoritti 31. elokuuta Albert Malcolm Ranjith Patabendige Don, jota avustivat Joseph Kingsley Swampillai ja Harold Anthony Perera.Catholic-Hierarchy.org: Bishop Raymond Kingsley Wickramasinghe == Lähteet == Luokka:Srilankalaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Nurmipiippo

Nurmipiippo (Luzula multiflora) on vaatimaton, monivuotinen vihviläkasvi. Sillä on kaksi alalajia, etelännurmipiippo (Luzula multiflora subsp. multiflora) ja pohjannurmipiippo eli pohjanpiippo (Luzula multiflora subsp. frigida). == Ulkonäkö == Nurmipiippo kasvaa löyhinä mättäinä. Sen lehtitupet ovat umpinaisia. Kukat sijaitsevat sykeröissä siirottavien haarojen päissä. Kasvi on tuulipölytteinen. Nurmipiipon hedelmä on kolmesiemeninen, kartiomainen kota. Siemenet ovat munanmuotoisia ja pari millimetriä pitkiä. Siemenissä on valkoinen ja öljypitoinen rasvalisäke. == Levinneisyys == Nurmipiippo kasvaa yleisenä koko Suomessa. == Elinympäristö == Nurmipiippo viihtyy monenlaisissa ympäristöissä, esimerkiksi niityillä, heinänurmissa, letoilla ja teiden varsilla. == Lähteet == == Aiheesta muualla == * Kasviatlas 2022: Nurmipiipon (Luzula multiflora) levinneisyys Suomessa. * Pinkka – Lajintuntemuksen oppimisympäristö: Nurmipiippo (Luzula multiflora) * Valokki – nettikasvio: Nurmipiippo (Luzula multiflora) * ITIS: Luzula multiflora * United States Department of Agriculture (USDA): Luzula multiflora * Flora of China: Luzula multiflora Luokka:Piipot
Pekka Tauriainen

Pekka Tuomas Tauriainen (18. marraskuuta 1951 Tyrnävä – 21. tammikuuta 2016 Turku) oli turkulainen päätoimittaja ja kustantaja. Pudasjärveltä kotoisin olleella Tauriaisella oli omistuksessaan kaksi ilmaisjakelulehteä. Turkulaisen Kulmakunta-lehden hän osti vuonna 1991, ja toinen Tauriaisen lehdistä oli Porissa ilmestyvä Uusi Pori, josta hän omisti kuollessaan vähemmistöosuuden. Tauriainen toimi myös molempien lehtien päätoimittajana. Aikaisemmin hän toimi Pälkäneellä ilmestyneen Kunnallistiedot-paikallislehden päätoimittajana. Tauriainen oli tunnettu räväköistä pääkirjoituksistaan. Valtakunnalliseen julkisuuteen hän nousi tammikuussa 2011 sosiaalista mediaa kritisoineella Uuden Porin pääkirjoituksellaan. ==Lähteet== Luokka:Suomalaiset päätoimittajat Luokka:Vuonna 1951 syntyneet Luokka:Vuonna 2016 kuolleet
Bhoja Air

Bhoja Air on pakistanilainen lentoyhtiö, joka on perustettu vuonna 1993. Yhtiö operoi pienikokoista kotimaanverkostoa Boeing 737 -koneilla. Bhoja Air lopetti toimintansa vuonna 2000 taloudellisten ongelmien vuoksi. 2011 yhtiö aloitti toimintansa uudelleen ja ensimmäinen lento lennettiin 6. maaliskuuta 2012. Vain reilua kuukautta myöhemmin yhtiön koneelle sattui vakava onnettomuus, joka vaati 127 ihmisen hengen. == Historia == Bhoja Air aloitti lennot 7. marraskuuta 1993 vuokratulla Boeing 737-200 -koneella Karachiista kahteen kotimaan kohteeseen, Lahoreen ja Quettaan. Bhoja Airista tuli Pakistanin ensimmäinen yksityinen lentoyhtiö, joka operoi länsimaalaista konetta. Tammikuussa 1998 yhtiö avasi ensimmäisen kansainvälisen reitin Karachista Dubaihin. Myöhemmin yhtiö avasi reitit Yhdistyneisiin arabiemiirikuntiin kaikista Pakistanin tärkeimmistä kaupungeista. Taloudelliset vaikeudet pakottivat yhtiön lopettamaan toimintansa vuonna 2001. Yhtiön päämaja, toimilupa ja toimipiste Karachin lentoasemalla kuitenkin pidettiin toiminnassa. Keväällä 2012 yhtiö aloitti toimintansa uudelleen lanseeraamalla useita kotimaanreittejä, joihin yhtiö lentää Karachista neljällä Boeing 737 -koneella. Samana vuonna huhtikuussa yhtiön kone joutui lento-onnettomuuteen, jossa menehtyi 127 ihmistä. == Kohteet == Bhoja Air operoi neljään kotimaan kohteeseen Karachista. * Pakistan **Islamabad - Benazir Bhutton kansainvälinen lentoasema **Karachi - Jinnahin kansainvälinen lentoasema Solmukohta **Lahore - Allama Iqbalin kansainvälinen lentoasema **Multan - Multanin kansainvälinen lentoasema **Sukkur - Sukkurin lentoasema == Laivasto == Bhoja Airin laivasto 21.4.2012 Konetyyppi Laivastossa Matkustajia Huomioita Boeing 737-200 3 - - Boeing 737-400 1 - - == Lähteet == == Aiheesta muualla == *Yhtiön viralliset kotisivut Luokka:Pakistanilaiset lentoyhtiöt
Madagascar 3

Madagascar 3 on Madagascar-elokuvasarjan kolmas tietokoneanimaatioelokuva, ja ensimmäinen 3D:nä valmistettu. Elokuvan maailmanensi-ilta oli Cannesin elokuvajuhlilla toukokuussa 2012 ja Yhdysvaltain ensi-ilta oli 8. kesäkuuta 2012. Suomen ensi-ilta oli 3. elokuuta 2012. == Juoni == Alex, Marty, Melman ja Gloria haluavat palata Afrikasta kotieläintarhaansa New Yorkiin. Matkan suunnitteluun tarvitaan simpanssien ja pingviinien apua, jotka ovat lähteneet Monte Carloon. Kaikki saavat niskaansa eläinpoliisikapteeni Chantel DuBois’n, joka on vannonut saavansa leijonan pään yksityiseen kokoelmaansa. Ystävykset pakenevat sirkusjunaan ja liittyvät sirkusseurueeseen, jota johtaa siperiantiikeri Vitali. Kierreltyään Euroopan suurissa kaupungeissa he saapuvat Lontooseen, missä he auttavat Vitalia, Gia-Leopardia ja Stefan- merileijonaa löytämään uudelleen intohimonsa show-bisnestä kohtaan. Lontoon esityksen jälkeen sirkus kiinnitetään Yhdysvaltoihin, jossa ystävykset huomaavatkin, että heidän kaipaamansa ruusuinen eläintarhaelämä ei sittenkään ollut niin ruusuista ja pian se muuttuu painajaiseksi. Kapteeni DuBois tekee viimeisen yrityksen leijonan vangitsemiseksi; hän ampuu myrkkynuolen Alexia kohti, mutta epäonnistuu. Sitten alkaa taistelu, kun Kippari pingviineineen ja muut sirkuksen eläimet tulevat peliin. Ystävykset ovat löytäneet uuden kodin sirkuksesta ja DuBois apureineen lähetään rahtilaatikoissa Madagaskarille rangaistuksena. == Rooleissa== Alkuperäinen ääninäyttelijä Suomalainen ääninäyttelijä Rooli Ben Stiller Petteri Summanen …Alex Chris Rock Mikko Leppilampi …Marty David Schwimmer Janne Reinikainen …Melman Jada Pinkett Smith Laura Voutilainen …Gloria Sacha Baron Cohen Antti Pääkkönen …kuningas Julien XIII Cedric the Entertainer Pertti Koivula …Maurice Andy Richter Jarkko Tamminen …Mort Tom McGrath Mika Ala-Panula …Skipper/Kippari Chris Miller Heikki Sankari …Kowalski John DiMaggio Juha Varis …Rico Christopher Knights Kari Hietalahti …Private/Alokas Conrad Vernon Jukka Voutilainen …Mason Bryan Cranston Jarmo Mäkinen …Vitaly Jessica Chastain Hanna-Leena Turpeinen …Gia Martin Short Antti Luusuaniemi …Stefano Frances McDormand Rinna Paatso …Kapteeni Chantel DuBois == Aiheesta muualla == * Virallinen traileri * Elokuva-opas.com Luokka:Vuoden 2012 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat eläimistä Luokka:Tom McGrathin ohjaamat elokuvat Luokka:Eric Darnellin ohjaamat elokuvat Luokka:DreamWorksin elokuvat Luokka:3D-elokuvat
20th Century Man

20th Century Man on brittiläisen The Kinks -yhtyeen kappale vuonna 1971 julkaistulta albumilta Muswell Hillbillies. Se on levyn ensimmäinen raita. Kappale julkaistiin lisäksi singlenä muun muassa Yhdysvalloissa, missä se nousi Billboard -listan sijalle 106. Ray Daviesin kirjoittama ”20th Century Man” käsittelee samoja vaikeita aiheita, jotka ovat yleisesti pääosassa Muswell Hillbillies -albumilla. Teemoina ovat muun muassa vihaisuus ja eskapismi. == Julkaisu ja vastaanotto == ”20th Century Man” julkaistiin alun perin Muswell Hillbillies -albumilla, joka ilmestyi Yhdysvalloissa 24. marraskuuta 1971 ja Britanniassa kaksi päivää myöhemmin. Se oli albumin avausraita. Muswell Hillbillies oli yhtyeen ensimmäinen albumi, jonka julkaisi RCA Records. Toisin kuin Britanniassa, Yhdysvalloissa ”20th Century Man” julkaistiin singlenä joulukuussa 1971. Kyseinen singleversio oli leikattu lähes kaksi minuuttia albumiversiota lyhyemmäksi. Se oli samalla ainoa Muswell Hillbillies -albumilta julkaistu single. B-puolella oli niin ikään Muswell Hillbilliesille kuuluva ”Skin and Bone”. Singlen tuotti Ray Davies itse. Yhdysvaltojen lisäksi ”20th Century Man” -single ilmestyi ainakin Australiassa, Alankomaissa, Kreikassa, Japanissa ja Portugalissa, missä B-puoli oli muista painoksista poiketen ”Alcohol”. Portugalin-, Japanin- ja Alankomaiden-painokset ilmestyivät lisäksi vasta vuoden 1972 puolella. ”20th Century Man” nousi Billboardin listalla sijalle 106, minkä lisäksi se saavutti sijoitukset myös Cashboxin (113.) ja Record Worldin (114.) listoilla. Australiassa single oli korkeimmillaan sijalla 89 maaliskuussa 1972. === Listasijoitukset === Valtio Lista Korkein sijoitus Listaviikot Nousu listalle Lähde 89\. 3 13.3.1972 Billboard 106. Cashbox 113. Record World 114. == Kappaleet singlellä == A-puoli # B-puoli # * * == Lähteet == *KindaKinks.net *Rate Your Music === Viitteet === Luokka:The Kinksin kappaleet Luokka:Vuoden 1971 kappaleet
Dawson

Dawson voi tarkoittaa seuraavia: * Dawson City, kaupunki Yukonin territoriossa, Kanadassa, Klondyken alueen keskus * Dawson Route, Kanadan itä- ja länsiosien välinen vankkuritie 1870-luvulla * Dawson, suomalainen hard rock -yhtye == Henkilöitä == * Anna Dawson (s. 1937), englantilainen näyttelijä * Anthony Dawson (1916–1992), skotlantilainen näyttelijä * Charles Dawson (1864–1916), brittiläinen lakimies ja harrastaja-arkeologi, väärennetyn Piltdownin ihmisen löytäjä * Charlotte Dawson (1966–2014), uusiseelantilainen televisioesiintyjä * Craig Dawson (s. 1990), englantilainen jalkapalloilija * Edward Dawson (1907–1968), kanadalainen koripalloilija * Geoffrey Dawson (1874–1944), brittiläinen journalisti, The Timesin päätoimittaja 1912–1919 ja 1923–1941 * George M. Dawson (1894–1901), kanadalainen geologi ja tutkimusmatkailija * Jacob Dawson (s. 1993), brittiläinen soutaja, olympiavoittaja ja maailmanmestari * John Dawson-Damer (1941–2000), brittiläis-australialainen moottoriurheilija * Kimya Dawson (s. 1972), yhdysvaltalainen laulaja ja laulunkirjoittaja * Lynne Dawson (s. 1956), brittiläinen oopperalaulaja * Michael Dawson (s. 1983), englantilainen jalkapalloilija * Rosario Dawson (s. 1979), yhdysvaltalainen näyttelijä ja laulaja * Roxann Dawson (s. 1958), yhdysvaltalainen näyttelijä, ohjaaja ja tuottaja * Sandra Dawson (s. 1946), brittiläinen yhteiskuntatieteilijä * Shane Dawson, Shane Lee Yaw (s. 1988), yhdysvaltalainen YouTube-näyttelijä ja koomikko * Smoky Dawson (1913–2008), australialainen country-muusikko * Steve Dawson (s. 1951), brittiläinen basisti * Thomas Rayner Dawson (1889–1951), englantilainen šakkitoimittaja ja šakkitehtävien laatija * Toby Dawson, Kim Soo-cheol (s. 1978), korealais-yhdysvaltalainen freestyle-hiihtäjä === Kuvitteellisia henkilöitä === * Jack Dawson, toinen päähenkilöistä elokuvassa Titanic * Michael Dawson, LostLost-televisiosarjan hahmo Luokka:Luettelot henkilöistä sukunimen mukaan
Eugene John Gerber

Eugene John Gerber (30. huhtikuuta 1931 – 29. syyskuuta 2018Former Bishop of Catholic Diocese of Wichita dies ) oli yhdysvaltalainen roomalaiskatolinen piispa. Hänet vihittiin papiksi Wichitan hiippakuntaan 19. toukokuuta 1959 ja nimitettiin Dodge Cityn piispaksi 16. lokakuuta 1976. Piispaksi vihkiminen seurasi 14. joulukuuta. Pääkonsekraattorina toimi David Monas Maloney, jota avustivat Marion Francis Forst ja Richard Charles Patrick Hanifen.Catholic- Hierarchy.org: Bishop Eugene John Gerber Gerber sai 17. marraskuuta 1982 nimityksen Wichitan piispaksi, jonka virkaan hänet asetettiin 9. helmikuuta 1983. Hän erosi tehtävistään hiippakunnan johdossa 4. lokakuuta 2001. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2018 kuolleet
Richard Charles Patrick Hanifen

Richard Charles Patrick Hanifen (s. 15. kesäkuuta 1931 Denver) on yhdysvaltalainen roomalaiskatolinen piispa. Hänet vihittiin papiksi Denverin arkkihiippakuntaan 6. kesäkuuta 1959 ja nimitettiin sen vihkipiispaksi sekä Abercornian titulaaripiispaksi 6. heinäkuuta 1974. Piispaksi vihkiminen seurasi 20. syyskuuta. Pääkonsekraattorina toimi James Vincent Casey, jota avustivat George Roche Evans ja Charles Albert Buswell.Catholic-Hierarchy.org: Bishop Richard Charles Patrick Hanifen Hanifen sai 10. marraskuuta 1983 nimityksen Colorado Springsin piispaksi, jonka virkaan hänet asetettiin 30. tammikuuta 1984. Hän erosi tehtävistään 30. tammikuuta 2003. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Elävät henkilöt
Antônio Gaspar

Antônio Gaspar (s. 11. marraskuuta 1931 São Paulo) on brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. heinäkuuta 1962 ja nimitettiin sen vihkipiispaksi sekä Cozylan titulaaripiispaksi 6. joulukuuta 1982. Piispaksi vihkiminen seurasi 6. helmikuuta 1983. Pääkonsekraattorina toimi Paulo Evaristo Arns, jota avustivat José Thurler ja Francisco Manuel Vieira.Catholic-Hierarchy.org: Bishop Antônio Gaspar Gaspar sai 20. joulukuuta 2000 nimityksen Barretosin piispaksi, jonka virkaan hänet asetettiin 3. maaliskuuta 2001. Hän jäi eläkkeelle 9. tammikuuta 2008. == Lähteet == Luokka:Brasilialaiset papit Luokka:Katoliset piispat Luokka:Vuonna 1931 syntyneet Luokka:Elävät henkilöt
Kauppakeskus Karisma

Kauppakeskus Karisma on Lahden Karistossa sijaitseva kauppakeskus, joka avattiin marraskuussa 2011. Kauppakeskuksessa on yhteensä 60 erilaista liikettä, ravintoloita ja asiointitiloja. Pysäköintipaikkoja on yhteensä 1 600. Kaksikerroksisen kauppakeskuksen kerrospinta-ala on 44 000 neliömetriä. ==Liikkeet== Kauppakeskuksessa toimivia liikkeitä on yhteensä 60, joita ovat muun muassa K-Citymarket, Tokmanni, Alko ja Apteekki. ==Kulkuyhteydet== Kauppakeskus Karismaan on erilaisia kulkuyhteyksiä, sillä sen vierestä menee eurooppatien 75 ja valtatien 4 moottoritie ja kauppakeskuksen lähistöllä sijaitsee myös valtatien 24 liittymä. Kauppakeskukseen on bussiyhteys Lahden torilta. == Aukioloajat == Kauppakeskus Karisma on avoinna joka päivä kello 7–22 lukuun ottamatta jouluaattoa ja joulupäivää jolloin aukiolojat vaihtelee vuosittain. == Palvelut == Karisman 2. kerroksessa on kaikille avoin ja maksuton työtila, Paja. Eri kokoisilla pöytäryhmillä ja yksilötyöpistellä varustettu etätyötila on avoinna aina Karisman aukiollessa eli joka päivä kello 7-22. Karismassa on panostettu lapsiperheiden palveluihin, viihtyvyyteen ja helppoon liikkumiseen, ja ravintolamaailmasta löytyy runsas kattaus vaihtoehtoja kaiken ikäisten lasten kanssa ruokailuun. Leikki-ikäisille on tarjolla maksuton sisäleikkipuisto Papu Park sekä muita puuhakkaita leikkipaikkoja molemmissa kerroksissa. ==Lähteet== == Aiheesta muualla == *kauppakeskuskarisma.fi Karisma Luokka:Karisto
Robert William Donnelly

Robert William Donnelly (22. maaliskuuta 1931 Toledo, Ohio – 21. heinäkuuta 2014) oli yhdysvaltalainen roomalaiskatolinen piispa. Hänet vihittiin papiksi Toledon hiippakuntaan 25. toukokuuta 1957 ja nimitettiin sen vihkipiispaksi sekä Garban titulaaripiispaksi 14. maaliskuuta 1984. Piispaksi konsekroinnin suoritti 3. toukokuuta James Robert Hoffman, jota avustivat Daniel Edward Pilarczyk ja John Anthony Donovan.Catholic-Hierarchy.org: Bishop Robert William Donnelly Donnelly jäi eläkkeelle 30. toukokuuta 2006. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2014 kuolleet
Vilnan gaon

Elia Ben Salomon Zalman, tunnetaan myös arvonimellä Vilnan gaon, (23. huhtikuuta 1720 Sielec - 9\. lokakuuta 1797 Vilna) oli rabbi ja arvostettu uskonoppinut. Kunnianimi gaon tarkoittaa ylhäisyyttä tai neroa, ja sitä käytetään kaikkein kuuluisimmista rabbeista. Turtiainen 2009, s. 185. Vilnan gaon oli Itä-Euroopan juutalaisten merkittävin johtaja 1700-luvulla, kaikkien juutalaisten tekstien ylin auktoriteetti ja vanhoilla vuosillaan myös herätysliike hasidismin nousun näkyvin vastustaja. Hän ei kuitenkaan koskaan ottanut vastaan virallista asemaa juutalaisessa yhteisössä vaan työskenteli yksin kirjoitusten kommentoijana ja pienten ryhmien opettajana. ==Lähteet== *Telushkin, Joseph, Jewish Literacy. William Morrow and company, New York, 2001, ss. 228–230. *Turtiainen, Jouni (toim.): Ikkuna juutalaisuuteen, Gaudeamus 2009. ===Viitteet=== == Aiheesta muualla == Luokka:Rabbit Luokka:Vilnan historia Luokka:Vuonna 1720 syntyneet Luokka:Vuonna 1797 kuolleet Luokka:Seulonnan keskeiset artikkelit
Fosforitrijodidi

Fosforitrijodidi (PI3) on epäorgaaninen molekyyliyhdiste. Yhdistettä käytetään orgaanisessa synteesissä alkyylijodidien valmistuksessa. ==Ominaisuudet valmistus ja käyttö== Fosforitrijodidi on huoneenlämpötilassa punaisia kiteitä. Se liukenee hiilidisulfidiin, mutta hajoaa vedessä fosforihapoksi ja vetyjodidiksi. Tyypillisesti fosforitrijodidia valmistetaan valkoisesta fosforista ja jodista kuumentamalla niitä hiilidisulfidin toimiessa liuottimena. Toinen tapa valmistaa yhdistettä on kaliumjodidin ja fosforitrikloridin välinen reaktio. :P4 \+ 6 I2 → 4 PI3 Fosforitrijodidi reagoi alkoholien kanssa, jolloin muodostuu alkyylijodideja. ==Lähteet== Luokka:Fosforiyhdisteet Luokka:Jodidit
Vinmonopolet

Vinmonopolet (, norjan puhekielessä Polet) on Norjan valtion omistama alkoholijuomien jälleenmyyjä. Vinmonopoletilla on yksinoikeus alkoholijuomien myymiseen, joiden alkoholipitoisuus ylittää 4,75 tilavuusprosenttia. Vuonna 2007 yritys myi 71,1 miljoonaa litraa alkoholia. == Katso myös == * Alko * Systembolaget (Ruotsi) * Vínbúðin (Islanti) == Lähteet == == Aiheesta muualla == Luokka:Norjalaiset valtionyhtiöt Luokka:Alkoholiliikkeet
Yagan

Yagan voi tarkoittaa seuraavia: * Yagan (1795-1833), eurooppalaisia siirtolaisia vastaan taistellut Australian aboriginaali * Yaganit eli yaghanit, intiaanikansa Chilen eteläisimmässä saaristossa * Yagan tetsudō, japanilainen rautatieyhtiö
Hiirimakit

Hiirimakit (Microcebus) ovat pieniä kädellisiä, jotka kuuluvat makimaisten puoliapinoiden osalahkoon. Ne muistuttavat ulkonäöltään hieman hiiriä, mutta niillä on eteen eikä sivulle osoittavat silmät, pienet sormet ja varpaat ja pitkä tupsupäinen häntä. Hiirimakit painavat noin 50 grammaa eli 1/6000 gorillan painosta. Ravintonaan useimmat hiirimakit käyttävät esimerkiksi lehtiä, kukkia ja hyönteisiä. Poikueissa on kerrallaan yleensä 2–3 poikasta. Sukuun kuuluvista lajeista 19 on määritetty vasta 2000-luvulla. Monet niistä ovat uhanalaisia. == Lähteet == Luokka:Pikkumakit
Luettelo Aku Ankan taskukirjoista (151–175)

Tämä on luettelo Aku Ankan taskukirjojen numeroista 151–175. Ne ilmestyivät alun perin vuosina 1992–1994. == 1992 == |} == 1993 == |} == 1994 == |} == Lähteet == * * 151–175
Purokinnassammal

Purokinnassammal (Scapania undulata) on elinvoimainen maksasammallaji. ==Ulkonäkö== Purokinnassammal on isohko (2 - 8 cm), alustanmyötäinen tai koheneva. Sen lehdet ovat tiheässä ja ne ovat kuivina aaltopoimuiset. Vatsaliuska on johteinen ja selkäliuska on selvästi vatsaliuskaa pienempi. Sillä ei ole vatsalehtiä ja kylkilehtien liuskat ovat ehytlaitaiset. Itujyväset ovat vaaleanvihreät. ==Levinneisyys== Purokinnassammalta tavataan pohjoisella pallonpuoliskolla lauhkealla ja viileällä vyöhykkeellä. Se on yleinen koko Suomessa. ==Elinympäristö== Purokinnassammal viihtyy virtaavien vesien kivillä upoksissa ja ajoittain kuivuvilla paikoilla. Sitä tavataan myös rannoilla. == Lähteet == == Aiheesta muualla == *Pinkka, Lajintuntemuksen oppimisympäristö: Purokinnassammal (Scapania undulata) *Luopioisten kasvisto: Purokinnassammal (Scapania undulata) *ITIS: Scapania undulata *United States Department of Agriculture (USDA): Scapania undulata *Scapania undulata (pdf) Luokka:Kinnassammalet
Aikahyppy (täsmennyssivu)

Aikahyppy voi tarkoittaa seuraavia: * aikahyppy tai aikahyppäys, siirtyminen ajasta toiseen *Aikahyppy, yhdysvaltalainen televisiosarja vuosilta 1989–1993 *Aikahyppy, Aku Ankan 376. taskukirja
Luettelo Aku Ankan taskukirjoista (176–200)

Tämä on luettelo Aku Ankan taskukirjojen numeroista 176–200. Ne ilmestyivät alun perin vuosina 1994–1996. == 1994 == |} == 1995 == |} == 1996 == |} == Lähteet == * * 176-200
Renault S -moottori

Renault S-moottorit ovat italialaisen Sofimin valmistamia auton moottoreita. Niitä on käytetty eri versioina ja niiden variantteina vuosina 1980–2001 seuraavissa ajoneuvoissa: *Renault Trafic I *Renault Master I ja II *Renault Safrane Luokka:Renault
Luettelo Aku Ankan taskukirjoista (276–300)

Tämä on luettelo Aku Ankan taskukirjojen numeroista 276–300. Ne ilmestyivät alun perin vuosina 2002–2004. == 2002 == |} == 2003 == |} == 2004 == |} == Lähteet == * * 276–300
Luettelo Aku Ankan taskukirjoista (251–275)

Tämä on luettelo Aku Ankan taskukirjojen numeroista 251–275. Ne ilmestyivät alun perin vuosina 2000–2002. == 2000 == |} == 2001 == |} == 2002 == |} == Lähteet == * * 251–275
Blancpain

Blancpain on sveitsiläinen mekaanisten luksus- ja arvokellojen valmistaja, jonka perusti kelloseppä Jehan-Jaques Blancpain vuonna 1735 Villeretissä, Sveitsissä. Nykyisin Blancpain kuuluu Swatch Groupiin.Swatch Group - Blancpain Yritys ei kertomansa mukaan ole koskaan valmistanut kvartsikoneistoisia saati digitaalinäyttöisiä kelloja, eikä myöskään tule valmistamaan tulevaisuudessa. Nykyisin Blancpain valmistaa noin 10 000 kelloa vuodessa. Jokainen Blancpainin kello on yksittäisen kellosepän valmistama. Blancpain - Tradition & innovation Blancpain - Assembly Blancpain on tunnettu Blancpain 1735 -kellostaan, joka on yksi monimutkaisimmista koskaan valmistetuista mekaanisista kelloista. Kellossa on erilaisia ominaisuuksia, kuten muun muassa tourbillon, repeater- toiminto, kalenteri ja kronografi. Mallia on valmistettu rajoitettu 30 kappaleen erä, yksi kello vuodessa. Blancpain History Blancpain on myös tunnettu Fifty-Fathoms-kellostaan, joka on Yhdysvaltain laivaston valitsema ja myös Jacques-Yves Cousteaun käyttämä palkintoja voittaneessa elokuvassaan. Vuonna 1984 Blancpain aloitti maailman pienimmän mekaanisen koneiston valmistamisen. Tätä seurasi maailman ohuin mekaaninen kello vuonna 1989. ==Lähteet== ==Aiheesta muualla== *Blancpainin kotisivut Luokka:Swatch Group Luokka:Kellomerkit
Luettelo Aku Ankan taskukirjoista (226–250)

Tämä on luettelo Aku Ankan taskukirjojen numeroista 226–250. Ne ilmestyivät alun perin vuosina 1999–2000. __TOC__ == 1999 == |} == 2000 == |} == Lähteet == * * 226–250
Luettelo Aku Ankan taskukirjoista (201–225)

Tämä on luettelo Aku Ankan taskukirjojen numeroista 201–225. Ne ilmestyivät alun perin vuosina 1996–1998. == 1996 == |} == 1997 == |} == 1998 == |} == Lähteet == * * 201–225
Luettelo Aku Ankan taskukirjoista (301–325)

Tämä on luettelo Aku Ankan taskukirjojen numeroista 301–325. Ne ilmestyivät alun perin vuosina 2005–2007. == 2005 == |} == 2006 == |} == 2007 == |} == Lähteet == * * 301–325
Haskala

Haskala (, valistus) oli valistuksen aatteita juutalaisuuteen soveltava rationalistinen liike, joka syntyi Saksassa 1770-luvulla ja levisi Itä- Eurooppaan seuraavan vuosisadan aikana. Liikkeen kannattajat pyrkivät juutalaisten tasavertaisuuteen integraation kautta. Liike korosti myös juutalaisen historian opiskelun ja heprean kielen käytön tärkeyttä. Haskala johti juutalaisen porvariston ja älymystön syntyyn, juutalaisten lehtien perustamiseen, juutalaisen muuttoliikkeen voimistumiseen ja juutalaisten poliittisten liikkeiden kuten sionismin syntymiseen.Eli Barnavi (toim.): A Historical Atlas of the Jewish People, Schocken Books 1992, s. 176–177Jouni Turtiainen (toim.): Ikkuna juutalaisuuteen, 4. painos, Gaudeamus 2009, s.186 ==Lähteet== Luokka:Juutalaisuuden historia
Tesker

Tesker (myös Tasker) on departementti, maalaiskunta ja sen keskuskylä Nigerin Zinderin alueella. Se sijaitsee Saharan ja Sahelin reuna-alueella noin 160 kilometriä Zinderistä pohjoiseen. Kunnan pinta-ala on 77 000 neliökilometriä. Asukkaita on 37 132 henkeä (vuonna 2012, väestönlaskenta). Teskerin kuntaan kuuluu 36 hallintokylää, yksi perinteinen kylä, kolme pikkukylää, 29 leiriä ja 144 juomapaikkaa. Asukkaat ovat paimentolaisuutta harjoittavia tubuja, arabeja, tuaregeja ja fulbeja. Seudun koillisosassa sijaitsee Termitvuoristo. Keskuskylässä on Nigerin armeijan vartioasema. Siellä pidetään myös tärkeät karjamarkkinat. Kunta kuului aikaisemmin Gourén departementtiin. Nykyään se muodostaa oman departementtinsa. ==Lähteet== Luokka:Nigerin kunnat Luokka:Nigerin kylät Luokka:Zinderin alue
Estimaattori

Estimaattori on tilastotieteessä ja ekonometriassa sääntö, jolla tilastollisesta aineistosta muodostetaan estimaatti eli arvio jollekin populaatioparametrille, eli luvulle, joka jollain tavalla kuvaa tutkittua populaatiota. Esimerkiksi populaatioparametri voi olla koululaisten keskipituus, jota arvioidaan koululaisia mittaamalla kerätyllä aineistolla. Tällöin estimaatti on jollain säännöllä eli estimaattorilla tehty arvio kaikkien koululaisten keskipituudesta käytössä olevan aineiston perusteella. Estimaattoria kutsutaan tarkentuvaksi, jos estimaatti lähestyy populaatioparametrin todellista arvoa (esim. arvio keskipituudesta todellista keskipituutta), kun otoksen kokoa kasvatetaan. ==Katso myös== * Estimointi ==Lähteet== * Vartia, Y.: Ekonometrian johdantokurssin kurssiaineisto. Helsingin Yliopisto, 2012. Luokka:Tilastotiede Luokka:Regressioanalyysi Luokka:Ekonometria
Riippumaton ja identtisesti jakautunut

Riippumaton ja identtisesti jakautunut (lyhennetään joskus iid., ) tarkoittaa todennäköisyysteoriassa ja tilastotieteessä sarjaa tai muuta joukkoa satunnaismuuttujia, joilla kullakin on sama todennäköisyysjakauma kuin toisilla ja jotka ovat toisistaan riippumattomia. Havaintoaineistossa tämä merkitsee, että yhden havainnon saama numeerinen arvo ei riipu toisesta (riippumattomuus), ja että otoksessa saatujen arvojen todennäköisyysjakauma vastaa populaation jakaumaa (identtisesti jakautunut). Iid-oletus on yksi regressioanalyysin käyttöedellytyksistä. == Lähteet == * Luokka:Todennäköisyyslaskenta Luokka:Ekonometria
Harold Franks

Harold ”Harry” Franks (2. lokakuuta 1891 Hackney – 1973 Kent) oli brittiläinen nyrkkeilijä ja olympiamitalisti. Hän edusti seuratasolla lontoolaista St. Pancras Amateur Boxing Clubia. Franks osallistui Antwerpenin olympialaisiin 1920, joissa hän sai pronssia alle 79,4-kiloisten sarjasta. == Lähteet == Luokka:Brittiläiset nyrkkeilijät Luokka:Brittiläiset olympiamitalistit Luokka:Vuonna 1891 syntyneet Luokka:Vuonna 1973 kuolleet
Luolahyeena

Luolahyeena (Crocuta crocuta spelaea) on sukupuuttoon kuollut täplähyeenan alalaji, joka eli vielä viime jääkaudella. Luolahyena söi lihaa. Enimmäkseen luolahyeena käytti ehkä raatoja ravintonaan. Luolahyenasta otettujen DNA- näytteiden perusteella luolahyena olisi sama laji kuin täplähyeena, mutta isompi. == Lähteet == Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Hyeenat
The Wonder Years (Wonder Girlsin albumi)

The Wonder Years on Wonder Girls -yhtyeen debyyttialbumi, jonka on tuottanut Park Jin-young. == Tietoja albumista == The Wonder Years julkaistiin 13. syyskuuta 2007. Vaikka albumilla on uutta musiikkia yhtyeeltä, albumi sisältää myös kappaleita yhtyeen ensimmäiseltä singleltä, "The Wonder Begins". Kappaleet ovat "Irony", "Bad Boy" ja "미안한 마음" (It's Not Love). Koska ensimmäisellä singlealbumilla oli mukana Hyuna, joka oli lähtenyt yhtyeestä singlejulkaisun jälkeen, kappaleiden rap-osuudet piti räpätä uudelleen, jonka teki yhtyeen nykyinen räppäri, Yubin. == Singlet == "Tell Me" oli ensimmäinen single, joka julkaistiin albumilta. Kappaleen debyyttiesiintyminen oli MBC:n Music Core -ohjelmassa 7. syyskuuta 2007. "Tell Me"-kappaleesta tuli Wonder Girls:n No. 1 hitti, joka teki yhtyeestä idoliyhtyeen. Mutta koska Yubin liittyi niin myöhään yhtyeeseen, hänen räppäämistään ei ollut "Tell Me"n albumiversiossa. Toinen single albumilta oli 이 바보 ("This Fool"), jolla oli debyyttiesiintyminen MBC:n Music Core -ohjelmassa 10. joulukuuta 2007. Kappaletta oli käytetty elokuvan I Like It Hot promootioihin tammikuussa 2008. Elokuvassa oli Wonder Girlsin jäsen Ahn Sohee. == Aiheesta muualla == * The Wonder Years discogs.com -sivustolla Luokka:Eteläkorealaiset popalbumit Luokka:Vuoden 2007 esikoisalbumit Luokka:Wonder Girls
Albert Zürner

Albert Zürner (30. tammikuuta 1890 Hampuri - 13\. heinäkuuta 1920 Hampuri) oli saksalainen uimahyppääjä ja olympiavoittaja. Hänen seuransa oli Schwimmverein Stern Hamburg. Zürner sijoittui Ateenan välikisoissa 1906 kerroshypyissä neljänneksi. Hän voitti maassaan yhden Keisarin Cupin ja yhteensä neljä Hampurin Cupia ennen kuin osallistui Lontoon olympialaisiin 1908, joissa hän sai kultaa kolmen metrin ponnahduslautakilpailusta. Zürner oli vuoden 1912 olympiakisoissa korkeushypyssä alkulohkonsa kuudes eikä päässyt jatkoon. Samoissa kisoissa hän sijoittui ponnahduslaudalla neljänneksi ja voitti hopeaa kymmenen metrin kerroshypyistä. Zürner voitti maansa mestaruuden kolmen metrin ponnahduslaudalta vuosina 1916 ja 1919. Zürner kuoli 30-vuotiaana sukellusonnettomuudessa Hampurissa. Hänet kelpuutettiin uinnin kansainväliseen kunniagalleriaan vuonna 1988. == Lähteet == Luokka:Saksalaiset uimahyppääjät Luokka:Saksalaiset olympiavoittajat Luokka:Vuonna 1890 syntyneet Luokka:Vuonna 1920 kuolleet
Eterna (kellovalmistaja)

Eterna on sveitsiläinen luksuskelloja valmistava yritys, jonka perustivat Dr Josef Girard ja Urs Schild vuonna 1856 Solothurnissa. Aluksi yritys erikoistui valmistamaan taskukelloja herätystoiminnolla. Vuonna 1906 yrityksen nimi vaihdettiin U. Schildistä Eternaksi. Vuonna 1908 yritys alkoi ensimmäisenä maailmassa valmistaa herätystoiminnolla varustettuja rannekelloja. International watchclub - Eterna Eternan koneistoja valmistava osa irtautui omaksi yrityksekseen, ETA SA:ksi. Vuonna 1995 Eternan osti saksalainen Porsche Design, joka myi Eternan vuonna 2011 China Haidian Groupille.Eterna - Historique ==Lähteet== ==Aiheesta muualla== *Eternan kotisivut Luokka:Sveitsiläiset kellonvalmistajat Luokka:Kellomerkit Luokka:Grenchen
Pääkone

Pääkone tarkoittaa laivassa käytettävää moottoria, joka työntää sitä eteenpäin. Nykyään pääkone on melkein poikkeuksetta dieselmoottori, mutta myös turbiinit mm. kaasuturbiini ja höyryturbiini saattavat olla pääkoneina. Mäntähöyrykonetta ei enää nykyään pääkoneenä käytetä. Laivoissa on myös toinen koneryhmä pääkoneen lisäksi; apukoneet. Ne pitävät laivan sähköverkkoa yllä ja hoitavat myös laivan lämmityksen. Apukoneiden ansiosta laivan pääkonetta ei tarvitse käyttää satamassa. Laivoissa, joissa on dieselsähköinen voimansiirto, ei ole varsinaista pääkonetta, vaan useita dieselmoottoreita tuottamassa sähköä generattoreiden avulla ja sähkömoottorit pyörittämässä potkureita tai ruoripotkureita. Myös joissakin dieselvetureissa on erillinen pääkone ja apukone, esim. Dv12. Pääkone tekee voiman liikkumiseen, kun taas apukone pyörittää generaattoria ja kompressoria. Luokka:Laivatekniikka Luokka:Moottorit
Orient Watch Company

Orient Watch Company, Limited (オリエント時計株式会社 Oriento Tokei Kabushikigaisha?) (puhekielessä Orient) on japanilainen kellovalmistaja ja Japanin suurin mekaanisia kelloja valmistava yritys, joka perustettiin vuonna 1950 Tokiossa.Orient Company Vuonna 2001 siitä tuli Seikon tytäryhtiö ja vuonna 2009 täysin Seiko Epsonin omistama. Yritys valmistaa mekaanisia-, että kvartsikelloja, mutta keskittyy enemmän mekaanisiin kelloihin, erottautuen näin muista japanilaisista valmistajista. Orientin mallistot vaihtelevat halvoista 50$ (USD) -kelloista, aina 7 000$ kelloihin. Orient Star ja Orient Star Royal ovat Orientin keski- ja korkeanluokan mallistoja, kun taas Royal Orient on lippulaivamallisto. ==Lähteet== ==Aiheesta muualla== *Orientin kotisivut Luokka:Japanilaiset teollisuusyritykset Luokka:Kellonvalmistajat Luokka:Kellomerkit
Viisi päivää vuorilla

Viisi päivää vuorilla (Five Days One Summer) on Fred Zinnemannin ohjaama yhdysvaltalainen draamaelokuva vuodelta 1982. Se oli Zinnemannin viimeinen ohjaustyö. Elokuvan pääosissa olivat Sean Connery, Betsy Brantley ja Lambert Wilson. Kay Boylen tarinaan perustuvassa, 1930-luvulle sijoittuvassa draamassa skottitohtori (Connery) on nuoren naisystävänsä kanssa lomalla Sveitsin Alpeilla, jossa viimemainittua alkaa liehitellä komea kiipeilyopas. ==Arvioita== Video-oppaassa vuodelta 1994 Bello Romano kutsuu elokuvaa 1930-luvulle sijoittuvaksi vaatimattomaksi saippuadraamaksi ja antaa sille kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa elokuvalle kaksi tähteä neljästä.Five Days One Summer, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ==Lähteet== ==Aiheesta muualla== * * * Luokka:Yhdysvaltalaiset draamaelokuvat Luokka:Vuoden 1982 yhdysvaltalaiset elokuvat Luokka:Fred Zinnemannin ohjaamat elokuvat
Orient

Orient ( ’nousta’ > oriens ’itä’), suomeksi Orientti, Itämaat, viittaa Aasian alueisiin, etenkin Lähi-itään. Orient voi myös tarkoittaa: *Gare do Oriente, Lissabonissa sijaitseva rautatieasema. *Idän pikajuna, eli Orient Express. *Leyton Orient FC, lontoolainen jalkapalloseura. *OK Orient, suunnistusseura *Orientalismi on länsimaalaisten harjoittamaa Lähi- ja Kaukoidän yhteiskuntien, kulttuurien ja kielten tutkimusta. *Orient Overseas Container Line, hongkongilainen laivayhtiö. *Orient Thai Airlines, thaimaalainen lentoyhtiö. *Orient Watch Company, japanilainen kellovalmistaja. *Orient (auto), vuosina 1902–1908 valmistettu yhdysvaltalainen automerkki. *Operaatio Orient, toisessa maailmansodassa saksalaisten suunnitelma Lähi-idän öljykenttien miehittämiseksi.
Tehdas (täsmennyssivu)

Tehdas voi tarkoittaa seuraavia asioita: * tehdas, tuotantolaitos, jossa valmistetaan koneellisesti tuotteita * Tehdas, suomalainen televisiosarja * Tehdas (), brittiläinen televisiosarja * Tehdas, Hyvinkään kaupunginosa.
Orientti

Orientti (latinan sanasta oriens ’itä’, joka perustuu sanaan oriri ’nousta’), itämaat, on alkuaan tarkoittanut Etu-Aasiaa ja Egyptiä. Sen jälkeen kun Rooma jakautui Itä- ja Länsi-Roomaan, se tuli merkitsemään koko Bysanttia. Toisinaan orienttiin lasketaan kuuluvan myös Pohjois-Afrikka. Yhteiskuntatieteellisessä tutkimuksessa orientti nähdään lännen luomana käsitteenä. Edward Said esittää teoksessaan Orientalismi (1978), että orientti on läntisen voimien, tieteentekijöiden, filosofien ja taiteilijoiden luoma käsite. Saidin mukaan länsi on toiseuttanut idän ja tehnyt siitä hegemonisen kulttuuris- maantieteellisen alueen samalla yleistäen alueelle tiettyjä ominaispiirteitä. Orientin vastakohdasta käytetään termiä oksidentti (latinan sanasta occidens ’länsi’, joka perustuu sanaan occido ’lasku/laskeutua’). == Katso myös == * länsimaat * Itämaa * Orient Luokka:Aasia Luokka:Maantieteelliset käsitteet
George M. Cohan

George Michael Cohan (3. heinäkuuta 1878 Providence – 5. marraskuuta 1942 New York) oli yhdysvaltalainen teatterimusiikin säveltäjä, näyttelijä ja tuottaja. Cohanin molemmat vanhemmat olivat vaudeville-näyttelijöitä, ja hän aloitti näyttelijänuransa jo lapsena esiintymällä vanhempiensa ja sisarensa Josephinen kanssa nimellä The Four Cohans (suom. Neljä Cohania). Vuonna 1904 Cohan aloitti pitkän yhteistyön käsikirjoittaja Sam Harrisin kanssa. Heidän ensimmäinen tuotantonsa oli Little Johnny Jones, jossa Cohan näytteli. Näytelmästä tuli menestys ja sen kappaleista ”Yankee Doodle Boy” ja ”Give My Regards to Broadway” nousivat hiteiksi. Cohan ja Harris ohjasivat ja tuottivat lukuisia näytelmiä Broadwaylla. Heidän yhteistyönsä jatkui vuoteen 1919 asti. Cohanin sävellys ”Over There” nousi kansalliseen suosioon vuonna 1917 Yhdysvaltojen liityttyä ensimmäiseen maailmansotaan. Yhdysvaltain kongressi myönsi Cohanille mitalin kappaleen säveltämisestä vuonna 1936. Cohanin suosio kääntyi 1920-luvulle tultaessa laskuun, mutta hän jatkoi näytelmien kirjoittamista vuoteen 1928 asti. Yhteensä hän osallistui urallaan yli 40 näytelmän tekemiseen joko tuottajana, ohjaajana, käsikirjoittajana tai näyttelijänä. Hän näytteli 1930-luvulla myös elokuvissa. Cohan kuoli New Yorkissa marraskuussa 1942. Samana vuonna ilmestyi hänen elämästään kertova elokuva Yankee Doodle Dandy, jossa Cohania esitti James Cagney. New Yorkin Times Squarelle pystytettiin vuonna 1959 pronssinen Cohanin näköispatsas. == Lähteet == == Aiheesta muualla == * George M. Cohan Internet Broadway Database Luokka:Vuonna 1878 syntyneet Luokka:Vuonna 1942 kuolleet Luokka:Yhdysvaltalaiset säveltäjät Luokka:Yhdysvaltalaiset teatterinäyttelijät Luokka:Yhdysvaltalaiset teatteriohjaajat Luokka:Songwriters Hall of Fame Luokka:Yhdysvaltalaiset lapsinäyttelijät
Nicolin prisma

Nicolin prisma on polarisaatioprisma, joka on tehty kahdesta toisiinsa yhdistetystä kalkkisälpäkiteestä. Se on nimetty fyysikko William Nicolin mukaan. Kalkkisälvän käyttäminen polarisaation aikaansaamiseksi aiheutti ongelman, koska yleensä kyseisessä kiteessä muodostuu kaksi sädettä polarisoitunutta valoa. Nicol ratkaisi ongelman halkaisemalla kiteen diagonaalisesti ja liittämällä puolikkaat takaisin yhteen sellaisella aineella, esimerkiksi kanadanbalsamilla, jossa toinen polarisoitunut säde heijastuu täysin sisäisestä liitospinnasta. Tällöin vain toinen polarisoituneista säteistä pääsee ulos prismasta. ==Lähteet== Luokka:Optiset laitteet
Bulova

Bulova on yhdysvaltalainen kelloja valmistava yritys. Sen pääkonttori sijaitsee Woodsidessa, Queensissa, New Yorkissa.History of Vintage Bulova watches Vuonna 1875 Joseph Bulova perusti jalokivikaupan nimeltä Bulova Company. 1911 Bulova alkoi myymään ja valmistamaan pöytä- sekä taskukelloja. Vuonna 1919 Bulova julkaisi miesten rannekellomalliston. Yrityksen nimi vaihtui Bulova Watch Company, Inc:ksi vuonna 1923.Bulova history Vuonna 1926 Bulova tuotti Yhdysvaltain ensimmäisen radiomainoksen. Kaksi vuotta myöhemmin Bulova julkaisi maailman ensimmäisen kelloradion. 1\. heinäkuuta 1941 esitettiin NBC-yhtiön omistamalla WNBT-televisiokanavalla Bulovan mainos, joka kesti kymmenen sekuntia ja joka maksoi Biow-mainostoimistolle yhteensä yhdeksän dollaria. Kyseessä oli ensimmäinen Yhdysvaltain telehallintoviraston hyväksymä televisiomainos. 1960 NASA pyysi Bulovalta tietokoneisiinsa kelloa. Näin Bulovan kelloista tuli osa 46:tta eri Nasan tehtävää. Myöhemmin NASA etsi Apollo-lentoja varten astronauteille sopivaa rannekelloa, vaihtoehtona olivat Bulova ja Omega. Kilpailun voitti sveitsiläisen Omegan valmistama Speedmaster, josta tuli virallinen kuukello.Omega watches - timeline Bulova liittyi osaksi Loews Corporationia vuonna 1979. Yrityksen nimi vaihtui Bulova Corporationiksi vuonna 1988. Japanilainen Citizen osti Bulovan vuonna 2008. ==Lähteet== ==Aiheesta muualla== *Bulovan kotisivu Luokka:Yhdysvaltalaiset teollisuusyritykset Luokka:Kellonvalmistajat Luokka:Kellomerkit